
IV. 
Movilestii si catolicismul. 



Ieremia Movila, care a chemat din nou pe fratele sau Gheorghie pentru a pastori 
tara, nu poate fi privit, cu toata adapostirea intamplatoare a Iesuitilor ardeleni, ca un 
aderent hotărât al catolicismului. Ctitorul de la Sucevita, care a facut-o din nou, mai mare 
si mai frumoasa, impodobita cu picturi bogate si alese si cu un pridvor in stil cu totul nou, 
era un evlavios al legii vechi, si nu vre-un inoitor, pe care, de alminterea, nu l-ar fi 
indurat nici boierii, nici clerul. Episcopul Querini se lauda fata de Papa ca ar fi slujit in 
voie in ziua de Corpus Domini, ducând după dansul, in alaiu, pe Domnul insusi, pe 
Mitropolitul Gheorghie, pe Vlădicii ceilalţi, boierimea si oastea, dar Polonii, cari 
represintau catolicismul in straja domneasca si la Curte si ar fi vrut sa nu se amestece un 
străin in călăuzirea lor sufleteasca, ii invinuiau pe dansul ca iea parte la serbatorile 
ortodoxe si mananca in asemenea zile la masa domneasca. Pare sigur ca Ieremia- Vodă a 
dat si 300 de scuzi pentru impodobirea bisericii catolice a Maicii Domnului din Suceava 
si ca a venit de doua ori, cu episcopii sai, la slujba dumnezeiasca a lui Querini, care 
predica in greceşte si intrebuinta chiar un talmaciu moldovean. Fetele si le-a dat după 
Poloni, al căror frumos nume nobil, Potocki, Korecki, Wiszniewiecki, ii făcea sa nu se 
gândească mult la deosebirea de lege, căci Domnitele strămutate peste Nistru trecură la 
catolicism, si, daca Măria Potocki si Ecaterina Korecki nu-si schimbară numele, Stana lui 
Przerebski se chema Ana, iar din Zamfira se făcu la nunta cu Wiszniewiecki o Regina. 
Dar sinodul comun cu episcopii moldoveni si seminariul catolic care s'ar fi făgăduit lui 
Querini nu infatiseaza de sigur elemente serioase in politica religioasa a celui d'intaiu 
dintre Movileşti. Titlul pe care si-1 da Querini, intr-o scrisoare către Zamoyski la 1603, de 
episcop al Moldovei si Terii-Romanesti - episcopus utriusque Valachiae -, n'avea nici un 
rost real. 

De alminterea catolicismul era servit cum nu se poate mai slab: pe langa Querini, 
erau doar preoţi sfinţiţi prin Ardeal, "eretici", preoţi insurati si copleşiţi de toate viciile, 
preoţi cari abia ştiau in numele carii legi vorbesc. Demnitatea de episcop se capata prin 
alegerea de preoţi si de oraşele catolice: Bacău, Roman, Cotnari, Trotus, Suceava, Harlau, 
Neamţ, Baia si Iaşi, dar se zicea de obiceiu ca Domnul numeşte, pana vine rândul sa 
intareasca Sf. Scaun. 

Astfel, după ce Querini muri, fara sa fi făcut o adevărata isprava, duşmănit cum 
era de Poloni, cari-1 invinuiau ca s'a pus sa sape după comori supt turnurile cetăţii 
Sucevei, nu se găsi pentru a-i lua locul, cu totul fara insemnatate, decât fostul vicariu 
Arsengo, numit de Papa la 17 Septembre 1607, după moartea lui Ieremia si a fratelui lui, 
Simion, care-i urmase. Pentru moştenirea lui Arsengo se dădu, incepand din Iunie 1610, o 
lupta inviersunata intre vicariul mortului episcop, Valerian Lubieniecki, Polon guraliv si 
războinic, care purtase armele si făcuse isprăvi crunte in Ardeal pentru ca sa urmeze in 
Moldova cu afaceri scandaloase, si intre celelalte elemente catolice din tara: Franciscanii 
unguri de la Bacău, in frunte cu fratele Ioan de Varad, si parohul Baltazar din domneasca 



Suceava. Valerian isi birui, prin documente de lauda si legitimare, ca si prin puternice 
protecţii, duşmanii, si la l-iu Februar 1611 el obţinea la Roma recunoaşterea sa. Un alt 
Polon, Goski, ii urma in Novembre 1618, si după acesta veni, la 19 Iulie 1627, un al 
treilea, care muri in 1631, Gabriel Fredro. Niciunul nu stătea in tara, unde catolicismul 
era călăuzit de preoţi fara pregătire si răspundere si de gardianul de la Bacău cu Ungurii 
lui, cari nu erau cu mult mai chemaţi pentru greaua lor sarcina. 

Pe când confesia latina urma acest drum in Moldova stăpânită de Movileşti, Mihai 
Viteazul nu intelegea sa aibă niciun amestec cu o alta lege decât cea indatinata in 
principatul Terii-Romanesti. El incepea acolo o politica religioasa stabila, care alcătuieşte 
unul din capitolele cele mai interesante ale Domniei lui. 

Ea se razima pe strângerea legaturilor cu Patriarhia constantinopolitana, inaltata 
intru câtva de la o bucata de vreme, si cu alţi factori ortodocşi din Răsărit. In al doilea 
rând, pe cultivarea vieţii mănăstireşti pentru ca Biserica munteana sa poată câştiga de 
acum inainte episcopi vrednici. In al treilea, pe intemeierea unei vieţi bisericeşti rânduite, 
unei ierarhii canonice in Ardeal. In sfârşit, nu se poate tăgădui ca el a dorit sa apropie asa 
de mult incat sa le unească bisericeste, terile romaneşti intre sine. 



